Dakaras

Dakaras () – miestas vakarų Senegale, sostinė ir didžiausias šalies miestas. Išsidėstęs ant Žaliojo Kyšulio pusiasalio (labiausiai į vakarus nutolusio Afrikos žemyno taško), prie Atlanto vandenyno. 2,35 mln. gyventojų (2007). 

Dakare yra vienas geriausių uostų Vakarų Afrikoje, su šiuolaikine laivų pakrovimo įranga. Miestas yra labai svarbioje strateginėje vietoje, pusiaukelėje tarp Europos ir Pietų Afrikos bei Europos ir Pietų Amerikos, todėl tai svarbus oro ir jūrų uostas. Dakaras taip pat gerai sujungtas oro ir geležinkelio linijomis su kitais Afrikos miestais. Pagarsėjęs Dakaro raliu.

Pastaraisiais dešimtmečiais ypač vystoma žvejybos pramonė (ypač tuno). Taip pat išvystyta žemės riešutų, cukraus apdirbimas, alaus varymas, muilo gamyba, tekstilės pramonė. Itin modernūs yra meno muziejus ir didelis medicinos centras. Katalikų arkivyskupijos centras. Universitetas įkurtas 1949 m.

 Istorija 

Dakarą 1857 m. įkūrė prancūzai, kai Gorė salos nebeužteko priimti prekybos laivus. Kaip verslo centras jis įgijo svarbą apie 1885 m., nutiesus geležinkelį. 

1902 m. Dakaras pakeitė Sen Lui miestą, kai tapo Prancūzijos Vakarų Afrikos administracinu centru. 

Antrojo pasaulinio karo metu miestą valdė prancūzų Viši režimas, kol 1942 m. miestą iki karo pabaigos užėmė JAV kariuomenė.

 Sportas 
 Futbolas 
 Futbolo klubai
 AS Douanes – futbolo klubas;Globalsportarchive
 Génération Foot – futbolo klubas;Globalsportsarchive
 US Gorée – futbolo klubas;Globalsportarchive
 Oslo FA – Oslo futbolo akademija; rungtyniavo stipriausiame šalies divizione.Globalsportarchive
 Stadionai
 Stovi Leopoldo Sedaro Sengoro (80 tūkst.), Demba Diopo stadionai (15 tūkst.).
 Krepšinis 
 US Ouakam – krepšinio ekipa.
 AS Forces Armées - krepšinio ekipa;
 ASCC Bopp – krepšinio ekipa; turi vyrų ir moterų ekipas.
 DUC Dakar – Dakaro Universiteto krepšinio klubas; turi vyrų ir moterų ekipas.
 Université Gaston Berger – universiteto krepšinio ekipa;
 ASC Jeanne d'Arc (krepšinis) – klepšinio ekipa;

 Miestų partnerystė 
  Vašingtonas, JAV

 Taip pat skaitykite 
 Gorė sala

 Išnašos 

Kategorija:Dakaras